Ban san saduwa da miji wajen kwanciya hakkin aure bane, inji Amarya da ta kashe Ango - ISYAKU.COM
Home LABARI TSARO Ban san saduwa da miji wajen kwanciya hakkin aure bane, inji Amarya da ta kashe Ango
Wata matar aure mai shekaru 18 mai suna Salma Hassan da ke karamar hukumar Itas Gadau ta jihar Bauchi, ta shiga hannun 'yan sandan jihar sakamakon zarginta da ake da sokawa mijinta wuka.
Ana zargin Salma ta kashe mijinta mai suna Mohammed Mustapha ne a kan auratayya. Salma, yayin da ta shiga hannun 'yan sandan a hedkwata da ke Bauchi, babban birnin jihar a ranar Alhamis, ta ce ta soka wa mijinta wuka ne saboda ya takurata dole sai ya kwanta da ita a daren.
Kamar yadda ta bayyana a hedkwatar 'yan sandan, ta ce "Ban so kashe mijina ba, tsautsayi ne. Na soka mishi wuka a kirji ne saboda ya takura ni dole sai ya kwanta dani. Na zata iskanci ne jima'i, shiyasa na ki amince wa. "Na yi dana-sanin kashe mijina.
Na so amfani da wukar ne don tsorata shi. Ban san cewa hakan za ta faru ba," ta kara da cewa. Salma wacce ta bayyana cewa tana matukar son mijinta, ta ce ta fusata ne don ya ki daina abinda yake nufin yi da ita.
Kwamishinan 'yan sandan jihar, Philip Maku, a yayin zantawa da manema labarai yace Salma ta yi aika-aikar ne a ranar 24 ga watan Afirilun 2020.
Ya ce wani mutum mai suna Haruna Musa ne ya kai rahoton zuwa ofishin 'yan sandan da ke karamar hukumar Itas-Gadau inda daga bisani suka damke ta. Maku yace Mustapha ya ji miyagun raunika kuma an hanzarta kai shi asibiti amma sai aka tabbatar da cewa ya mutu.
Ban san saduwa da miji wajen kwanciya hakkin aure bane, inji Amarya da ta kashe Ango Reviewed by Isyaku Garba on May 21, 2020 Rating: 5
Tags : LABARI TSARO